આત્મશુદ્ધિ અને આત્મકલ્યાણના નામે સંસારનો ત્યાગ કરી પરિવારને તોડીને દીક્ષા અંગીકાર કરવી એવું ક્યાં લખ્યું છે એવો સવાલ કરતાં ચેતન ગાલાએ કહ્યું હતું કે ‘ધંધો-ઘર બધું વ્યવસ્થિત હતું. આર્થિક રીતે પણ તકલીફ નહોતી, છતાં મહારાજસાહેબના પ્રભાવમાં આવીને ઘર છોડીને નીલેશ અમદાવાદ જતો રહ્યો હતો અને પોતે તો દીક્ષા લઈ રહ્યો છે, સાથે પોતાની પત્ની મનીષા અને દીકરીને પણ દીક્ષા લેવડાવી રહ્યો છે. દીકરી હજી ૧૬ વર્ષની છે. તેણે જીવનના તડકા-છાંયડા જોયા નથી તો દીક્ષા લેવાથી તે ભવસાગર તરી જશે એમ કઈ રીતે માની શકાય? હું નીલેશને અને તેની દીકરીને સાઇકિયાટ્રિસ્ટ પાસે લઈ જવા માગું છું.’